google/wiki40b huggingface dataset:
नेपाल हिन्दी साहित्य परिषद

नेपाल कें अधिकांश क्षेत्र मे हिन्दी स्थानीय भाषा की तरह बोली जाती है और बहुसंख्य लोग हिन्दी बोल या समझ सकते हैं। इसके बावजूद हिन्दी का विकास यहाँ मात्र एक बोलचाल की भाषा के रूप में ही हो रहा है। ज्ञान-विज्ञान, साहित्य, संस्कृति और कला की समृद्ध भाषा के रूप में जो सम्मान उसे मिलना चाहिए था वह नहीं मिल पाया है। इन परिस्थितियो को देखते हुए, हिन्दी, भोजपुरी तथा संस्कृत के मनीषी एवं लेखक पँ. दीप नारायण मिश्र जी ने वि॰सं॰ २०५० में नेपाल हिन्दी साहित्य परिष्द का गठन किया तथा यह संस्था सतत रूप से हिन्दी के विकास के लिए काम कर रही है। इस संस्था का औपचारिक पंजीकरण वि॰सं॰ २०५८ साल वैशाख २ गते के दिन सम्पन्न हुआ।

उद्देश्य एवं कार्य

नेपाल की अधिकांश भाषाएँ देवनागरी लिपि का ही प्रयोग करती है। इस नाते सभी भाषाओं के बीच सुमधुर सम्बन्ध-सेतु बनाने की आवश्यकता है। सभी भाषाएँ परस्पर सहयोग से ही विकसित हो सकती हैं। हिन्दी अपनी भाषिक विशेषताओं, सरलता, सहजता, शाब्दिक उदारता और साहित्यिक समृद्धि के कारण सारे विश्व मे निरन्तर लोकप्रिय हो रही है। हिन्दी की इस व्यापकता और विशालता के पीछे विश्वभर मे फैले हिन्दी भाषिओं का महत्वपूर्ण योगदान है। विश्व का शायद ही कोई देश हो, जहाँ कोई हिन्दी भाषी या हिन्दी प्रेमी न हो। हिन्दी सही मायने मे विश्व भाषा बनने की ओर अग्रसर है। लेकिन यह यात्रा चुनौतियों से भरी है। मौजूदा चुनौतियों का व्यावहारिक समाधान ढूंढने तथा समय सापेक्ष गतिशीलता एवं विकास के लिए नेपाल हिन्दी साहित्य परिषद् कृतसंकल्प है।

पता

नेपाल हिन्दी साहित्य परिषद् केन्द्रीय कार्यालय, पो.ब.नं. २६, बीरगंज - नेपाल ईमेल : nepal.hindi@gmail.com
इस्लामाबाद

इतिहास

1958 तक कराची पाकिस्तान की राजधानी रहा। कराची की बहुत तेज़ी से बढ़ती जनसंख्या और अर्थशास्त्र के कारण राजधानी को किसी दूसरे नगर में स्थानांतरित करने कि सोची गई। 1958 में तत्कालीन राष्ट्रपति अयूब ख़ान ने रावलपिंडी के पास इस स्थान का चयन किया और यहां इस नगर के निर्माण करने का आदेश दिया। अस्थाई तौर पर राजधानी को रावलपिंडी स्थानांतरित किया गया और 1960 में इस्लामाबाद में विकास कार्य आरम्भ हुआ। 1968 में राजधानी को इस्लामाबाद स्थानांतरित कर दिया गया।

भूगोल

इस्लामाबाद में इस्लामाबाद राजधानी क्षेत्र में मार्गलह हिल्स के पैर में पोठवार पठार के किनारे पर स्थित है। इसकी ऊंचाई 507 मीटर (1663 फीट) है। यह बहुत रावलपिंडी के करीब है।

भाषा

इस्लामाबाद की ७०% जनसंख्या पंजाबी बोलती है। उर्दू, पश्तो, सिन्धी और अंग्रेजी इत्यादि भी यहाँ बोली जाती है।

पार्क

इसलामाबाद पार्कों का नगर है। कुछ मुख्य पार्क हैं: शकरपड़ीआं, दामन कोह, फ़ातमा जिनाह पार्क, जाने पशाने पार्क है।
असीमित

असीमित एक विशेषण है जो किसी चीज के अत्यधिक और सीमारहित होने की ओर इंगित करता है।

उदाहरण

माँ-बाप का प्यार असीमित होता है।

हिंदी में

बेहद
वी ओर आवर नेशनहुड डिफाइंड

वी ओर आवर नेशनहुड डिफाइंड (अनुवाद: हम अथवा हमारी राष्ट्रीयता की परिभाषा) गोलवालकर द्वारा लिखित पुस्तक है। उन्हें गुरुजी के नाम से भी जाना जाता है और वह राष्ट्रीय स्वयंसेवक संघ के दूसरे  सरसंघचालक (सर्वोच्च नेता) थे। इसका प्रकाशन १९३९ में हुआ था।

ग्रन्थकारिता

ऋतु कोहली, बलबीर पुंज और राकेश सिन्हा का विचार है कि यह पुस्तक गणेश दामोदर सावरकर की 'राष्ट्र मीमांसा' पुस्तक पर आधारित है।
पाली विधानसभा क्षेत्र (राजस्थान)

पाली विधानसभा क्षेत्र राजस्थान में पाली जिले में स्थित एक विधान सभा क्षेत्र है। यह विधानसभा क्षेत्र पाली लोक सभा निर्वाचन क्षेत्र के अंतर्गत आता है।
शव्वाल

शवल के दौरान उपवास

शावाल का पहला दिन ईद अल-फ़ितर है । कुछ मुसलमान ईद उल-फ़ितर के दिन से शुरू होने के बाद शावाल के दौरान छः दिन उपवास देखते हैं क्योंकि उपवास इस दिन निषिद्ध है। रमजान उत्सव के साथ मिलकर इन छह दिनों के उपवास, पूरे वर्ष उपवास के बराबर हैं। इस परंपरा के पीछे तर्क यह है कि इस्लाम में एक अच्छा काम 10 बार पुरस्कृत किया जाता है, इसलिए रमजान के दौरान 30 दिनों उपवास और शावाल के दौरान 6 दिन पूरे वर्ष उपवास के मामले में उपवास के बराबर है। 
शिया विद्वान लगातार छह दिनों तक कोई जोर नहीं देते हैं, जबकि सुन्नी के बीच शफीई के अधिकांश विद्वानों ने मानते हैं कि इन दिनों लगातार उपवास करने की सिफारिश की जाती है। उन्होंने इसे तबरानी और अन्य लोगों से संबंधित हदीस पर आधारित किया जहां मुहम्मद ने कहा है, "ईद अल-फ़ितर पूरे साल उपवास की तरह लगातार छह दिन उपवास करते हैं।" हनफिया और हनबल्याय के बीच अन्य पारंपरिक विद्वानों के स्रोत लगातार दिनों पर जोर नहीं देते हैं, जबकि मालिकिया की सबसे मजबूत राय साल के किसी भी छह दिन, लगातार या अन्यथा पसंद करती है।
मीडिया (संचार)

मीडिया (Media), सूचनाओं और आँकड़ों को संरक्षित एवं संप्रेषित करने वाले उपकरण अथवा सामूहिक संचार है।
कृष्णप्पा गौतम

कैरियर

गौतम का पेशेवर कैरियर तब शुरू हुआ जब उन्हें बैंगलोर में अंडर-१५ जोनल टूर्नामेंट के लिए चुना गया जहां वह दूसरे सबसे ज्यादा विकेट लेने वाले गेंदबाज बनकर उभरे। उन्होंने बंगाल के खिलाफ नवंबर २०१२ में कर्नाटक के लिए अपना पहला रणजी ट्रॉफी मैच खेला, और दूसरी पारी में दो विकेट लिए।
रणजी ट्रॉफी 2016-17 सीज़न में , गौतम ने दिल्ली और असम के खिलाफ लगातार पांच-पांच विकेट लिए, जिसमें टीम को जीतने में मदद मिली। बाद के मैच में, उन्होंने १०८ रन देकर 7 विकेट  लिए और अपना सर्वश्रेठ प्रदर्शन किया।
फरवरी २०१७ में, उन्हें मुंबई इंडियंस टीम ने २०१७ इंडियन प्रीमियर लीग के लिए २ करोड़ से खरीदा था।  उन्होंने २५ फरवरी २०१७ को विजय हजारे ट्रॉफी 2017 में  कर्नाटक के लिए अपने लिस्ट ए क्रिकेट की शुरुआत की। अक्टूबर २०१७ में, उन्होंने रणजी ट्रॉफी 2017-18 में असम के खिलाफ कर्नाटक के लिए बल्लेबाजी करते हुए अपना पहला प्रथम श्रेणी क्रिकेट का शतक बनाया।
इसके बाद जनवरी २०१८ में, उन्हें २०१८ इंडियन प्रीमियर लीग की नीलामी में राजस्थान रॉयल्स द्वारा खरीदा गया।
प्रोमीथियम(III) क्लोराइड

प्रोमीथियम(III) क्लोराइड (Promethium(III) chloride, रासायनिक सूत्र: PmCl₃) प्रोमीथियम और क्लोरीन का एक अकार्बनिक यौगिक है।
स्ट्रिंग सिद्धांत

अवलोकन

स्ट्रिंग सिद्धांत के अनुसार इलेक्ट्रॉन तथा क्वार्क की विमा शून्य नहीं है बल्कि एक-विमिय स्ट्रिंगो से बने हुये हैं। इन स्ट्रिंगो के दोलन हमें, प्रेक्षित कणों के फ्लेवर, आवेश, द्रव्यमान तथा स्पिन प्रदान करते हैं।
सेंट जोसेफ कॉलेज, तिरुचिरापल्ली

सेंट जोसेफ कॉलेज, तिरुचिरापल्ली का इतिहास

भारत के तमिलनाडु में सेंट जोसेफ कॉलेज, तिरुचिराप्पल्ली की स्थापना 1844 में सोसाइटी ऑफ जीसस ने की थी। यह 1869 में मद्रास विश्वविद्यालय से संबंद था और वर्तमान में भारतीदासन विश्वविद्यालय के एक संबंद प्रथम श्रेणी कॉलेज है। यह यूजीसी(UGC) द्वारा विरासत स्थिति से सम्मानित एकमात्र कॉलेज है।

इतिहास 

सेंट जोसेफ कॉलेज ने 1945 में अपनी सदी मनाई और 1995 में सेक्विसेन्टेंनेरी। इसने 2014 में राष्ट्रीय आकलन और मान्यता परिषद (NAAC) द्वारा प्रदान की गई पांच सितारा स्थिति हासिल की, जिसे यूजीसी ने 2004 में उत्कृष्टता के लिए संभावित कॉलेज (CPE) के रूप में मान्यता दी थी, और 2012 में एनएसी द्वारा ए ग्रेड के साथ मान्यता प्राप्त थी।
कर्पूरी ठाकुर

जननायक कर्पुरी ठाकुर (24 जनवरी 1924 - 17 फरवरी 1988) भारत के स्वतंत्रता सेनानी, शिक्षक, राजनीतिज्ञ तथा बिहार राज्य के दूसरे उपमुख्यमंत्री और दो बार मुख्यमंत्री रह चुके हैं। लोकप्रियता के कारण उन्हें जन-नायक कहा जाता था। कर्पूरी ठाकुर का जन्म भारत में ब्रिटिश शासन काल के दौरान समस्तीपुर के एक गाँव पितौंझिया, जिसे अब कर्पूरीग्राम कहा जाता है, में हुआ था। जननायक जी के पिताजी का नाम श्री गोकुल ठाकुर तथा माता जी का नाम श्रीमती रामदुलारी देवी था। इनके पिता गांव के सीमांत किसान थे तथा अपने पारंपरिक पेशा नाई का काम करते थे।भारत छोड़ो आन्दोलन के समय उन्होंने २६ महीने जेल में बिताए थे। वह 22 दिसंबर 1970 से 2 जून 1971 तथा 24 जून 1977 से 21 अप्रैल 1979 के दौरान दो बार बिहार के मुख्यमंत्री पद पर रहे।

व्यक्तिगत जीवन

वह जन नायक कहलाते हैं। सरल और सरस हृदय के राजनेता माने जाते थे। सामाजिक रूप से पिछड़ी किन्तु सेवा भाव के महान लक्ष्य को चरितार्थ करती नाई जाति में जन्म लेने वाले इस महानायक ने राजनीति को भी जन सेवा की भावना के साथ जिया। उनकी सेवा भावना के कारण ही उन्हें जन नायक कहा जाता था, वह सदा गरीबों के हक़ के लिए लड़ते रहे। मुख्यमंत्री रहते हुए उन्होंने पिछड़ों को 27 प्रतिशत आरक्षण दिया। उनका जीवन लोगों के लिया आदर्श से कम नहीं।

ओजस्वी वक्ता

कर्पूरी ठाकुर दूरदर्शी होने के साथ-साथ एक ओजस्वी वक्ता भी थे आजादी के समय पटना की कृष्णा टॉकीज हॉल में छात्रों की सभा को संबोधित करते हुए एक क्रांतिकारी भाषण दिया कि "हमारे देश की आबादी इतनी अधिक है कि केवल थूक फेंक देने से अंग्रेजी राज बह जाएगा" इस भाषण के कारण उन्हें सजा भी झेलनी पड़ी थी.
वह देशवासियों को सदैव अपने अधिकारों को जानने के लिए जगाते रहे वह कहते थे
"संसद के विशेषाधिकार 
कायम रहे,अक्षण  रहे
बढ़ते रहें आवश्यकतानुसार,
परंतु जनता के अधिकार भी 
यदि जनता के अधिकार 
कुचले जायेंगे तो जनता आज-न-कल संसद के विशेषाधिकारओं को चुनौती देगी"
कर्पूरी ठाकुर का चिर परिचित नारा था
"हक चाहो तो लड़ना सीखो
कदम कदम पर अड़ना सीखो
जीना है तो मरना सीखो"

निधन

वे राजनीति में कांग्रेस पार्टी की राजनीतिक चालों को भी समझते थे और समाजवादी खेमे के नेताओं की महत्वाकांक्षाओं को भी। वे सरकार बनाने के लिए लचीला रूख अपना कर किसी भी दल से गठबंधन कर सरकार बना लेते थे, लेकिन अगर मन मुताबिक काम नहीं हुआ तो गठबंधन तोड़कर निकल भी जाते थे। यही वजह है कि उनके दोस्त और दुश्मन दोनों को ही उनके राजनीतिक फ़ैसलों के बारे में अनिश्चितता बनी रहती थी। कर्पूरी ठाकुर का निधन 64 साल की उम्र में 17 फरवरी, 1988 को दिल का दौरा पड़ने से हुआ था।
बोनस शेयर

अर्थ ओर विवरण

यह समकालीन शेयरधारकों को मुफ्त मे दिए जाने वाले शेयर हे। इस शेयर का प्रकाशन, शेयरधारक पहले से कितना शेयर रखते हे, इस पर आधारित हे। इससे एक कम्प्नी के शेयर की सन्ख्या अधिक हो जाती हे, लेकिन मूल्य अधिक नही होता। जब एक कम्प्नी की प्रति शेयर की कीमत अधिक होती हे तो, नए निवेशकों को शेय्र्र खरीदने मे तकलीफ होती हे। बोनस शेयर की माध्यम से प्रति शेयर की कीमत गिरती हे ओर इस कठिनाई दूर हो जाती हे।
इलाहाबाद संग्रहालय

बाहरी कड़ियाँ

http://www.theallahabadmuseum.com
गांड़ा

गांड़ा छत्तीसगढ़, झारखण्ड और उड़ीसा(कुछ अन्य राज्यों में भी) में पाये जाने वाले एक जाति समूह है जो अनुसूचित जाति के अंतर्गत आता है।
बदन सिंह

भरतपुर राज्य के राजा थे।
सी एम वाई के वर्ण प्रतिरूप

Cyan Magenta Yellow Key यानी काला

CMYK (cyan}}, magenta, yellow, एवं key (काला),  जिसे प्रायः प्रॉसेस कलर्स या चतुर्वर्ण भी कहा जाता है), एक व्यकलित वर्ण प्रतिरूप है, जिसे रंगीन मुद्रण, में प्रयोग किया जाता है।
CMYK प्रतिरूप कुछ रंगों को श्वेत पृष्ठभूमि पर आंशिक या पूरा छिपा कर, यानि किसी विशिष्ट तरंगदैर्घ्य को सोखकर, कार्य करता है। ऐसे प्रतिरूप को व्यकलित प्रतिरूप कहते हैं, क्योंकि यह स्याही श्वेत में से उज्ज्वलता को घटा देता है।

काली स्याही क्यों प्रयोग की

जो काला क्यान, रानी, पीला प्राथमिक रंग के द्वारा सभी को मिलाने पर बना काला रंग संतोषजनक नहीं होता है। इसलिये मुद्रण में अतिरिक्त काला रंग प्रयोग किया जाता है।
गुलिस्तोन

शहर का नाम और इतिहास

गुलिस्तोन शहर रूसी साम्राज्य के ज़माने में एक गाँव था जो बड़ा होता गया। सन् १९२२ से पहले इसका नाम गोलोदनाया हुआ करता था, जिसका रूसी भाषा में मतलब 'भूखी स्तेपी' है। १९२२ से १९६१ तक इसका नाम 'मिर्ज़ाचुल' (Мирзачул, Mirzachul) था। उज़बेक भाषा में 'मिर्ज़ा' का मतलब 'किनारा' और 'चुल' का मतलब 'रेगिस्तान' होता है। मिर्ज़ाचुल किज़िल कुम रेगिस्तान के शुष्क इलाक़े के पास था जिस से इसका यह नाम पड़ा। १९५० और १९६० के दशकों में सोवियत संघ ने यहाँ सिंचाई की ज़बरदस्त योजनाएँ चलाई और इस शहर का नाम भी एक उद्यान की छवि देने के लिए बदलकर गुलिस्तोन रख दिया गया। गुलिस्तोन' फ़ारसी के 'गुलिस्तान' शब्द का उज़बेक रूप है। इस शब्द का मतलब 'गुलों (फूलों) का स्थान' होता है और यही शब्द 'सारे जहाँ से अच्छा' की एक पंक्ति में आता है ('हम बुलबुलें हैं इसकी, यह गुलिस्तान हमारा')।
मकालू बरुण राष्ट्रीय उद्यान

मौसम

उद्यान हिमालय के पूर्वी जलवायु क्षेत्र में स्थित है, जहां मानसून जून में शुरू होता है और सितंबर के अंत में बंद हो जाता है और इन महीनों के दौरान 4,000 मिमी (160 इंच) की वार्षिक वर्षा का लगभग 70% गिरता है। पूरे क्षेत्र में ऊंचाई में अत्यधिक अंतर के कारण तापमान में बहुत अंतर होता है।
कुमिल्ला नगर निगम

कार्यपद्यति और प्रशासनिक ढाँचा

कुमिल्ला सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्, कुमिल्ला नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।
प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।
यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।
बाज़ार विफलता

अर्थशास्त्र में बाज़ार विफलता (market failure) ऐसी स्थिति को कहते हैं जहाँ लेन-देन में आर्थिक दक्षता न हो। ऐसी स्थिति में यह सम्भव होता है कि किसी लेन-देन में एक पक्ष का लाभ - बिना किसी अन्य पक्ष को हानि हुए - बढ़ सकता है लेकिन बढ़ता नहीं है।

उदाहरण

यदि एक सरोवर से दो मछुआरे मछली पकड़ते हैं और हर एक यदि प्रत्येक दिन १० किलो मछली पकड़े तो मछलियों की संख्या प्रजनन द्वारा फिर पूर्ण होती रहती है, लेकिन यदि वे २० किलो पकड़ें तो संख्या इस प्रकार गिरने लगती है कि जल्दी ही सरोवर से मछलियाँ समाप्त हो जाएँगी। लालच में यदि दोनों अव्यवस्थित रूप से मछलियाँ पकड़ें तो दोनों का भारी नुकसान हो जाता है, क्योंकि यहाँ उत्पादकों व खरीदारों का बाज़ार ठीक प्रकार से संगठित नहीं है और विफल हो जाता है।
राजेश विवेक

व्यक्तिगत जीवन

राजेश का जन्म ३१ जनवरी १९४९ में हुआ। उनके पिता का नाम राज बहादुर उपाध्याय (1904–1980) एवं माता का नाम प्रेम कुमारी उपाध्याय (1912–1992) था। उन्होंने प्राचीन इतिहास और पुरातत्व में उत्तर प्रदेश के टी॰डी॰ डीग्री कॉलेज से स्नातकोत्तर की। उन्होंने श्याम बेनेगल की फ़िल्म जुनून से अपने फ़िल्मी कैरियर की शुरुआत की। १४ जनवरी २०१६ को ६६ वर्ष की आयु में हृदय गति रुक जाने से उनका निधन हो गया।
जरारोगविद्या

जरारोगविद्या चिकित्सा क्षेत्र की विशेषज्ञता का वह क्षेत्र है जो उन रोगों के अध्ययन पर केन्द्रित होता है जो अपेक्षाकृत अधिक आयु में होते हैं।
नीलांचल एक्सप्रेस

नीलांचल एक्सप्रेस भारतीय रेलवे द्वारा संचालित एक प्रमुख रेलगाडी है जो पुरी से नयी दिल्ली तक चलती है। पूरी यात्रा तय करने में यह रेल लगभग ३६ घंटे का समय लेती है एवं अपनी यात्रा के दौरान तीन बरास्ता बोकारो तथा तीन दिन गया होकर चलती है।
अमलीढोढा

भौतिक

अक्षांस 22.03 देशांस 83.48

भाषाएँ

अमलीढोढा में प्रामुख तिन भाषाए बोली जाती है, हिन्दी, ओडिया, छत्तीसगढ़ी, छत्तीसगढ़ी यहाँ की राजभाषा है यहाँ मुख्यतः छत्तीसगढ़ी भाषा बोली जाती है ! और स्कूल में और कभी कभी कार्यक्रम में हिन्दी भाषाए बोली जाती है ! और यहाँ के 35% लोग ओडिया बोलते हैं
मारीचि तारा

अन्य भाषाओं में

मारीचि को अंग्रेज़ी में "ऐल्केड" (Alkaid) भी कहा जाता है। यह अरबी भाषा के "क़ाइद बिनात नअश" (قائد بنات نعش) से लिया गया है जिसका अर्थ "शोक मनाती बेटियाँ" है।

वर्णन

मारीचि एक नीले-सफ़ेद रंग का B3 V श्रेणी का मुख्य अनुक्रम तारा है। इसकी सतह का तापमान २२,००० कैल्विन है जो कि काफ़ी अधिक है। बिना दूरबीन के दिख जाने वाले तारों में यह सब से गरम गिना जाता है। मारीचि की निहित चमक (निरपेक्ष कान्तिमान) सूरज की ७०० गुना है। इसका द्रव्यमान हमारे सूरज के द्रव्यमान का लगभग ६ गुना और व्यास हमारे सूरज के व्यास का १.८ गुना है।
आरोन चियानोवीर

आरोन चियानोवीर (אהרן צ'חנובר; जन्म अक्टूबर 1, 1947) एक इजरायली जीवविज्ञानी हैं। उन्हें २००४ में एवरम हेर्शको और इरविन रोज के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
अनुप्रिया गोयनका

व्यक्तिगत जीवन

अनुप्रिया गोयनका का जन्म २९ मई १९८७ को उत्तर प्रदेश के कानपुर में हुआ था। इनके पिता एक कपड़े के उद्योगपति है जबकि माँ गृहिणी है। गोयनका की दो बड़ी बहन है जबकि एक भाई है। इन्होंने अपनी विद्यालयी शिक्षा ज्ञान भारती विद्यालय, साकेत, नई दिल्ली से की थी और इसके बाद इन्होंने स्नातक की पढ़ाई कॉमर्स में शहीद भगत सिंह कॉलेज, दिल्ली विश्वविद्यालय से की थी।
मातृवंश समूह आर०

मनुष्यों की आनुवंशिकी (यानि जॅनॅटिक्स) में मातृवंश समूह आर० या माइटोकांड्रिया-डी॰एन॰ए॰ हैपलोग्रुप R0 एक मातृवंश समूह है। इसे पहले मातृवंश समूह एचवी-पूर्व या माइटोकांड्रिया-डी॰एन॰ए॰ हैपलोग्रुप pre-HV के नाम से जाना जाता था। मातृवंश समूह एचवी इसी से उत्पन्न हुई एक बड़ी उपशाखा है। मातृवंश समूह आर० अरबी प्रायद्वीप पर बहुत देखा जाता है, जहाँ के यमन राष्ट्र के सुक़तरा द्वीप के ५०,००० निवासियों में से ३८% इसके वंशज हैं। भारतीय उपमहाद्वीप में यह उत्तरी पाकिस्तान और अफ़ग़ानिस्तान की कलश जनजाति के २३% लोगों में पाया गया है। इसके अलावा इसके वंशज हलकी मात्रा में उत्तरी अफ़्रीका, अफ़्रीका के सींग, अनातोलिया, ईरान और इर्द-गिर्द के इलाक़ों में भी मिलते हैं।
अनुमान है के जिस स्त्री से यह मातृवंश शुरू हुआ वह आज से लगभग २३,६०० से ५४,९०० वर्ष पहले एशिया की निवासी थी। यह मातृवंश स्वयं मातृवंश समूह आर से उत्पन्न हुई एक शाखा है।
ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह आर और मातृवंश समूह आर), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
बर्ग नदी

बर्ग नदी अफ्रीका महाद्वीप की एक प्रमुख नदी हैं।

उदगम

यह नदी दक्षिण अफ्रीका के पश्चिमी तट पर स्थित केप टाउन के पूर्व दिशा से निकलती है।

नदी की लम्बाई (किलोमीटर मे)

294 किमी

अपवाह तन्त्र

इसका बेसिन क्षेत्र 7700 वर्ग किमी है। यह वर्षा के समय बहती है। यह नदी दक्षिण पूर्व से निकल कर उत्तर पश्चिम की ओर मुड़कर पश्चिमी तट की ओर बढ़ती है। इस नदी पर बाँध बनाकर सिंचाई की जा रही है।
केरल में पर्यटन

केरल प्रांत पर्यटकों में बेहद लोकप्रिय है, इसीलिए इसे 'God's Own Country' अर्थात् 'ईश्वर का अपना घर' नाम से पुकारा जाता है। यहाँ अनेक प्रकार के दर्शनीय स्थल हैं, जिनमें प्रमुख हैं - पर्वतीय तराइयाँ, समुद्र तटीय क्षेत्र, अरण्य क्षेत्र, तीर्थाटन केन्द्र आदि। इन स्थानों पर देश-विदेश से असंख्य पर्यटक भ्रमणार्थ आते हैं। मून्नार, नेल्लियांपति, पोन्मुटि आदि पर्वतीय क्षेत्र, कोवलम, वर्कला, चेरायि आदि समुद्र तट, पेरियार, इरविकुळम आदि वन्य पशु केन्द्र, कोल्लम, अलप्पुष़ा, कोट्टयम, एरणाकुळम आदि झील प्रधान क्षेत्र (backwaters region) आदि पर्यटकों केलिए विशेष आकर्षण केन्द्र हैं। भारतीय चिकित्सा पद्धति - आयुर्वेद का भी पर्यटन के क्षेत्र में महत्वपूर्ण योगदान है। राज्य की आर्थिक व्यवस्था में भी पर्यटन ने निर्णयात्मक भूमिका निभाई है

पर्यटक सूचना केन्द्र

राज्य के लगभग सभी मुख्य शहरों में सूचना केन्द्र बने हैं, जहां से पर्याप्त सूचना व अन्य संबंधित कार्य सिद्ध हो सकते हैं।

राज्य पर्यटन विभाग

केरल के पर्यटन क्षेत्र में विकास के लिए राज्य सरकार का पर्यटन विभाग सक्रिय है। इस विभाग के प्रमुख कार्यकलाप हैं - पर्यटन क्षेत्र के विकास के लिए प्रचार कार्य, बुनियादी सुविधाओं का विकास आदि। राज्य के पर्यटन विभाग द्वारा पर्यावरण की सुरक्षा के लिए आवश्यक प्राकृतिक संतुलन तथा सांस्कृतिक विरासत को बनाये रखते हुए 'दायित्वपूर्ण पर्यटन विकास' की नीति अपनाई गई है।
पर्यटन क्षेत्र में केरल की उपलब्धियाँ प्रशंसनीय रही हैं। इस क्षेत्र में अभूतपूर्व विकास के कारण राज्य को अनेक राष्ट्रीय - अन्तर्राष्ट्रीय पुरस्कार भी प्राप्त हुए हैं। वर्ल्ड ट्रेवल एण्ड टूरिज़्म काउंसिल (WTTC) द्वारा सन् 2002 में प्रकाशित टूरिज़्म सेटलाइट एकाउण्ड (TSA) के अनुसार आगामी दस वर्षों में वैश्विक स्तर पर सर्वाधिक पर्यटकों के आगमन तथा अधिक विदेशी मुद्रा प्राप्ति और पर्यटन विकास में केरल का स्थान सर्वोपरि होगा।
पाँचा

खेतीबारी में उपयोग आने वाला एक उपकरण है।
गोड्डा

विवरण

गोड्डा खनिज संपदाओ से भरा है। यहाँ एशिया प्रसिद्ध खुला कोयला खदान ललमटिया है। जिसके कोयले से दो ताप बिजली घर कहलगाँव व फरक्का संचालित होती है।
१५४४ ईसा पूर्व

१५४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अल्गोरिद्म

मानक एल्गोरिथ्म में वह गुना की संक्रिया संख्या की सबसे छोटी यूनिट यानी इकाई वाले अंक से शुरू करते हैं और फिर बाई और बढ़ते जाते हैं ऐसा इसलिए करते हैं क्योंकि हम सबसे पहले सबसे छोटी मात्रा के समूह यानी इकाई के स्थान पर अंको की मात्रा वाले समूहों को जोड़ते हैं इसके परिणाम को फिर इकाई और दहाई में बांटा जाता है इकाई को तो इकाई के स्थान पर ही रख दिया जाता है मगर दहाई को हासिल के रूप में अलग रख दिया जाता है फिर संख्या के दहाई अंक में गुणक से गुणा करने पर जो परिणाम आता है उसमें हासिल वाले अंक को जोड़ दिया जाता है पूरे एल्गोरिदम की बुनियाद यही प्रक्रिया है
गणित, संगणन तथा अन्य विधाओं में किसी कार्य को करने के लिये आवश्यक चरणों के समूह को कलन विधि (अल्गोरिद्म) कहते है। 
कलन विधि को किसी स्पष्ट रूप से पारिभाषित गणनात्मक समस्या का समाधान करने के औजार (tool) के रूप में भी समझा जा सकता है। उस समस्या का इनपुट और आउटपुट सामान्य भाषा में वर्णित किये गये रहते हैं; इसके समाधान के रूप में कलन विधि, क्रमवार ढंग से बताता है कि यह इन्पुट/आउटपुट सम्बन्ध किस प्रकार से प्राप्त किया जा सकता है।
कुछ उदाहरण : 
१) कुछ संख्यायें बिना किसी क्रम के दी हुई हैं; इन्हें आरोही क्रम (ascending order) में कैसे सजायेंगे? 
२) दो पूर्णांक संख्याएं दी हुई हैं ; उनका महत्तम समापवर्तक (Highest Common Factor) कैसे निकालेंगे ?
कम्बन

जीवनी

कंबन का समय निश्चित नहीं है। जनश्रुति के अनुसार कंबन का जन्म ईसा की नवीं शताब्दी में हुआ था। किंतु अन्नमल विश्वविद्यालय के तमिल विभागाध्यक्ष श्री पी.टी. मीनाक्षिसुंदरम् इनका समय 12वीं श्ताब्दी मानते हैं। कंबन के जीवनवृत्त के विषय में भी ठीक-ठीक ज्ञात नहीं है। उन्हें लेकर अनेक किंवदंतियाँ प्रचलित हैं, लेकिन इन्हें प्रामाणिक नहीं माना जाता। कवि ने अपने विषय में कहीं कुछ नहीं लिखा है, परंतु तिरुवेण्णेयनल्लूर गाँव के शडयप्पवल्लर नामक एक लोकप्रिय एवं दानी व्यक्ति का उल्लेख कंब रामायण से एकाधिक स्थलों पर हुआ है। विद्वानों का अनुमान है कि कंबन इस उदार व्यक्ति के आश्रय में कुछ दिन रहे थे। इसीलिए उन्होंने अपने काव्य में शडयप्पवल्लर का आदर एवं कृतज्ञता के साथ स्मरण किया है। पता यह भी चलता है कि कंबन चोल और चेर राजाओं के दरबार में भी गए थे, पर उन्होंने उक्त राजाओं में से किसी को भी अपनी महान कृति समर्पित नहीं की है।
कंबन वैष्णव थे। उनके समय तक बारहों प्रमुख आलवार हो चुके थे और भक्ति तथा प्रपति का शास्त्रीय विवेचन करनेवाले यामुन, रामानुज आदि आचार्यों की परंपरा भी चल पड़ी थी। कंबन के प्रमुख आलवार "नम्मालवार" (पाँचवे आलवार जो शठकोप या परांकुश मुनि के नाम से भी प्रसिद्ध हैं) की प्रशस्ति की है। कहा तो यहाँ तक जाता है कि कंबन की रामायण रंगनाथ जी को तभी स्वीकृत हुई, जब उन्होंने नम्मालवार की स्तुति उक्त ग्रंथ के आरंभ में की। इतना ही नहीं, कंब रामायण में यत्र-तत्र उक्त आलवार की श्रीसूक्तियों की छाया भी दिखाई पड़ती है, तो भी कंबन ने अपने महाकाव्य को केवल सांप्रदायिक नहीं बनाया है, उन्होंने शिव विष्णु के रूप (केवल सृष्टिकर्ता) में भी परमात्मा का स्तवन किया है और रामचंद्र को उस परमात्मा का ही अवतार माना है। ग्रंथारंभ में एवं प्रत्येक कांड के आदि में प्रस्तुत मंगलाचरण के पद्यों से उक्त तथ्य प्रकट होता है। प्रो॰टी.पी. मीनाक्षिसुंदरम् भी कंब रामायण को केवल वैष्णव संप्रदाय का ग्रंथ नहीं मानते। इसीलिए शैवों तथा वैष्णवों में कंब रामायण का समान आदर हुआ और दोनों संप्रदायों के पारस्परिक वैमनस्य के दूर होने में इससे पर्याप्त सहायता मिली।
नेपाल के वित्त मंत्री

नेपाल के वित्त मंत्री नेपाल सरकार के वित्तीय सम्बन्धित कार्य को करता हैं |
त्वष्ट्र

त्वष्टा या त्वष्ट्र या त्वष्टृ संस्कृत साहित्य में जाति और व्यक्तिवाचक संज्ञाओं का बोध कराने के लिये अनेक अर्थों में प्रयुक्त हुआ है। महाभारत (प्रथम, 95, 14-15) तथा विष्णुपुराण (प्रथम अंश, 15, 132) के अनुसार 12 आदित्यों में 11 का नाम त्वष्टा है। उसका हिंदू धर्म में प्रमुख स्थान है। इस देवता के संबंध में एक देवकथा मिलती है (रघु षष्ट, 32) कि उसने अपने पुत्री संज्ञा का विवाह सूर्य से कर दिया किंतु संज्ञा सूर्य का तेज न सहन कर सकी और पिता के पास लौट आई। त्वष्टा ने सूर्य के प्रभामण्डल में थोड़ी कांट छांट कर दी, तब संज्ञा का उस अल्पतेजस सूर्य के पास रहना संभव हो गया। धार्मिक हिंदुओं का ऐसा विश्वास है कि सूर्य के कटे हुए भाग से विष्णु का चक्र और शिव का त्रिशूल बना। महाभारत के एक अन्य स्थल में (पचंम 9। 3) प्रजापति को तथा ऋग्वेद के सायण भाष्य (प्रथम, 117। 22) में इंद्र को त्वष्टा कहा गया है। त्वष्टा के मूल कार्य, सूर्य को छांटने, के कारण धीरे धीरे उसका अर्थ बढ़ई से लिया जाने लगा (हेमचंद्र और अमरसिंह के शब्दकोश), जो काष्ठादिकों को स्वरूप प्रदान करता है। इसी कारण त्वष्टा से विश्वकर्मा (प्रजापति अथवा बढ़ई) का भी बोध हुआ।
ऋग्वेद के दसवे मंडल व पुरुष सूक्त में उनका उल्लेख हुआ है। वे दिव्य लोहार व धातु से शस्त्र व औज़ार निर्माण करते हैं। उन्हें इन्द्र के वज्र का निर्माता और सोम का रक्षक कहा गया है। ऋग्वेद में उनका ६५ बार ज़िक्र आता है और उन्हें जानवरों व मानवों के शरीरों का रचियता भी बुलाया गया है। संतान पाने वालों के लिये उन्हें गर्भ-पति (यानि गर्भ का अधिदेवता) कहा गया है। उनके लिये रथकार (रथ बनाने वाला) और तक्षा भी नाम उपयोग हुए हैं।
इन देवता के नाम पर बृहस्पति ग्रह के आयो चंद्रमा पर एक ज्वालामुखीय क्षेत्र का नाम रखा गया है।
नगरी

धमतरी, कुरूद , मगरलोड और नगरी को धमतरी जिले में तहसील और धमतरी, कुरुद, नगरी और मगरलोड  खंडों के रूप में शामिल किया गया है।
धमतरी जिले में नगरी विकासखंड है यह विकासखंड अधिकतर जंगलो से घिरा हुआ है, इस क्षेत्र में अधिकतर आदिवासी बाहुल्य है नगरी में सिहावा में श्रींगी ऋषि का पर्वत है जहाँ पूजा पाठ किया जाता है,नगरी विकासखंड के दक्षिणी क्षोर में विशेष पिछड़ी जनजाति कमार रहते है।